《孚若时章约九日广恩寺登高雨不及赴》
明代·顾清

白云观西红叶堆，重阳有约携尊罍。游人不出看白雨，老僧闭户生青苔。

乾坤此景复几尔，造化于物何廉哉。未能骑马且独酌，菊花许我明朝开。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。